**D ô v o d o v á s p r á v a**

1. **Všeobecná časť**

Návrh zákona ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisovpredkladá na rokovanie Národnej rady Slovenskej republiky poslanec (poslankyňa) Národnej rady Slovenskej republiky Andrea Turčanová.

**Cieľom návrhu zákona**

  Podľa súčasne platného znenia zákona peňažný príspevok na opatrovanie možno poskytnúť aj vtedy, ak fyzická osoba, ktorá opatruje fyzickú osobu s ťažkým zdravotným postihnutím, vykonáva zamestnanie a jej mesačný príjem z tohto zamestnania nie je vyšší ako 2,5-násobok sumy životného minima pre jednu plnoletú fyzickú osobu ustanoveného osobitným predpisom.

Cieľom predloženej novely zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov je umožniť poberanie peňažného príspevku na opatrovanie aj popri príjmu zo zamestnania (bez ohľadu na výšku príjmu zo zamestnania).

Samotné opatrovanie znamená úplnú pomoc pri bežných denných úkonoch osoby s ťažkým zdravotným postihnutím, ktoré ich nevedia vzhľadom na svoje postihnutie zvládnuť, a to s prihliadnutím na základný účel opatrovania, t. j. zabezpečiť každodenne pomoc fyzickej osobe s cieľom zotrvať v domácom prostredí.

Je teda pre štát kontraproduktívne ak „sankcionujeme“ osoby, ktoré sa snažia pre domácnosť zvýšiť príjem aj príjmom zo zamestnania, pričom samotná ústavná starostlivosť by bola pre štát mnohonásobne drahšia. Nehovoriac, že aj takto osoby daňovo-odvodovo prispievajú do verejných rozpočtov. Limitácia je nižšia než výška minimálnej mzdy.

Na tento nedostatok upozorňuje aj „Správa o činnosti komisára pre osoby so zdravotným postihnutím za rok 2022“, (parlamentná tlač pod č. 1526 doručená NR SR dňa 29. 03. 2023).

Predkladaný návrh zákona je v súlade s Ústavou Slovenskej republiky, ústavnými zákonmi, zákonmi a všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

Návrh zákona bude mať nepriaznivý dopad na verejné financie, ktorý sa vzhľadom na to, že nie je možné predpokladať, koľko osôb túto možnosť reálne využije, nedá vopred vyčísliť. Návrh zákona nemá negatívny vplyv na podnikateľské prostredie, nemá negatívny vplyv na životné prostredie ani nemá vplyv na informatizáciu spoločnosti. Návrh bude mať pozitívny vplyv na sociálne vplyvy a na manželstvo, rodičovstvo a rodinu. Návrh nemá vplyvy na služby verejnej správy pre občana.

1. **Osobitná časť**

**K čl. I (zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov)**

**K bodu 1 (§ 40 ods. 9)**

*Navrhuje sa zmena (vypustenie) obmedzujúceho limitu možnosti poberania peňažného príspevku na opatrovanie v súbehu z mesačným príjmom zo zamestnania, ktorý podľa súčasnej úpravy účinnej od 1. 7. 2024 nesmie presiahnuť 2,5 násobok sumy životného minima pre jednu plnoletú fyzickú osobu ustanoveného osobitným predpisom.*

**Čl. II**

*Vzhľadom na dĺžku legislatívneho procesu a primeranú legisvakančnú dobu sa navrhuje účinnosť navrhovaného zákona od 1. januára 2026.*

**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. | |
| **Predkladateľ** | |
| Poslanec Národnej rady Slovenskej republiky: Andrea Turčanová | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** |  |
| **Predpokladaný termín predloženia na MPK\*** |  |
| **Predpokladaný termín predloženia na Rokovanie vlády   SR\*** |  |

|  |
| --- |
| **2.  Definícia problému** |
| Podľa súčasne platného znenia § 40 ods. 9 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov (v znení účinnom od 1. 7. 2024): „peňažný príspevok na opatrovanie možno poskytnúť aj vtedy, ak fyzická osoba, ktorá opatruje fyzickú osobu s ťažkým zdravotným postihnutím, vykonáva zamestnanie a jej mesačný príjem z tohto zamestnania nie je vyšší ako 2,5-násobok sumy životného minima pre jednu plnoletú fyzickú osobu ustanoveného osobitným predpisom. Tento limit (obmedzenie) je nevyhovujúci vzhľadom k tomu, že nedosahuje ani výšku minimálnej mzdy. |
| **3.  Ciele a výsledný stav** |
| Cieľom predloženej novely zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov je umožniť poberanie peňažného príspevku na opatrovanie aj popri zamestnaní (bez ohľadu na výšku príjmu zo zamestnania). |
| **4.  Dotknuté subjekty** |
| fyzické osoby – poberatelia peňažných príspevkov na opatrovanie |
| **5.  Alternatívne riešenia** |
| --- |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno            Nie |
| **7.  Transpozícia práva EÚ** |
| --- |
| **8.  Preskúmanie účelnosti\*\*** |
| --- |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |     Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |    Pozitívne |    Žiadne |    Negatívne |
|    Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |   Pozitívne | Žiadne |    Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
| [andrea.turcanova@nrsr.sk](mailto:andrea.turcanova@nrsr.sk) |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  |

**Doložka zlučiteľnosti**

**návrhu právneho predpisu s právom Európskej únie**

|  |  |  |
| --- | --- | --- |
| **1.** | **Navrhovateľ právneho predpisu:** Poslanec Národnej rady Slovenskej republiky:  Andrea Turčanová | |
|  |  |
| **2.** | **Názov návrhu právneho predpisu:** Návrh zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. |
|  |  | |
| **3.** | **Predmet návrhu právneho predpisu:** | |
|  | 1. nie je upravený v primárnom práve Európskej únie 2. nie je upravený v sekundárnom práve Európskej únie 3. nie je upravený v judikatúre Súdneho dvora Európskej únie   **4. Záväzky Slovenskej republiky vo vzťahu k Európskej únii:**  bezpredmetné  **5. Stupeň zlučiteľnosti návrhu právneho predpisu s právom Európskej únie:**  Stupeň zlučiteľnosti - úplný | |
|  |  | |
|  |  | |